ນາຍົກໄທຮັບວ່າ ທ່ານເປັນຄົນສົ່ງຜູ້ແທນໄທ ໄປຊາຍແດນກໍາປູເຈຍເອງ
ທ່ານ ອະພິຊິດ ເວດຊາຊີວະ ໄດ້ຍອມຮັບກັບ ພວກນັກຂ່າວ ກ່ອນກອງປະຊຸມຄະນະລັດຖະບານ ໃນມື້ນີ້.
ນາຍົກລັດຖະມົນຕີໄທກ່າວວ່າ ທ່ານເອງເປັນຜູ້ຮັບຜິດຊອບໃນການສົ່ງສະມາຊິກສະພາ ແຫ່ງຊາດຄົນນຶ່ງໄປກວດກາເບິ່ງບໍລິເວນຊາຍແດນທີ່ມີການຂັດແຍ້ງ ບ່ອນທີ່ສະມາຊິກ ສະພາທ່ານນັ້ນ ໄດ້ຖືກຈັບພ້ອມກັບປະຊາຊົນຊາວໄທອີກ 6 ຄົນໃນສັບປະດາແລ້ວ ນາຍົກລັດຖະມົນຕີອະພິຊິດ ເວດຊາຊີວະໄດ້ທຳການຍອມຮັບດັ່ງກ່າວກັບພວກນັກຂ່າວ ກ່ອນກອງປະຊຸມຄະນະລັດຖະບານໃນວັນອັງຄານມື້ນີ້ ຊຶ່ງການຈັບກຸມສະມາຊິກສະພາ ດັ່ງກ່າວແມ່ນເປັນຫົວຂໍ້ສຳຄັນໃນການປະຊຸມ ເຈົ້າໜ້າທີ່ກຳປູເຈຍກ່າວວ່າ ຕົນຈະດຳເນີນ ການຕໍ່ໄປໃນການດຳເນີນຄະດີທ່ານພານິດ ວິກິສເຣດ ສະມາຊິກສະພາຂອງພັກລັດຖະ ບານໄທແລະບຸກຄົນອື່ນໆທີ່ຖືກຈັບຮວມທັງສະມາຊິກຂອງພັກຊາດນິຍົມໄທກຸ່ມນຶ່ງ ສ່ວນເຈົ້າໜ້າທີ່ຄົນອື່ນໆຂອງໄທກ່າວວ່າ ການເຈລະຈາຫາລືເພື່ອໃຫ້ປ່ອຍບຸກຄົນທັງ 7 ໄດ້ປະສົບກັບຄວາມຍຸ່ງຍາກ ຍ້ອນມີການນຳສະເໜີວີດີໂອທາງ YouTube ສອງເລື່ອງ ທີ່ປາກົດວ່າທ່ານພານິດໄດ້ຮັບຮູ້ວ່າ ທ່ານຢູ່ໃນເຂດແດນກຳປູເຈຍກ່ອນຈະຖືກຈັບ ປາກົດວ່າວີດີໂອທັງສອງສະແດງໃຫ້ເຫັນ ທ່ານພານິດກໍາລັງໂອ້ລົມທາງໂທລະສັບ ເຄື່ອນທີ່ແລະຮ້ອງຂໍໃຫ້ບຸກຄົນໆນຶ່ງແຈ້ງໃຫ້ເລຂາຂອງນາຍົກລັດຖະມົນຕີຊາບວ່າ ທ່ານແລະກຸ່ມຂອງທ່ານໄດ້ຂ້າມເຂົ້າໄປໃນເຂດແດນກຳປູເຈຍ ນັບແຕ່ໄດ້ຖືກຈັບ ທ່ານພານິດໄດ້ກ່າວອ້າງວ່າ ທ່ານບໍ່ເຄີຍຂ້າມເຂົ້າໄປໃນເຂດແດນກຳປູເຈຍ